== Karriere ==
Hans forældre var [[Kaptajn (militær)|kaptajn]], senere toldinspektør i [[Assens]] Christian Frederik Bülow (1736-1804) og Barbara Wittrup Høeg (1736-1807, gift 1. gang [[1764]] med [[ritmester]] Frantz Thestrup, 1733-1767). Bülow fik sin første opdragelse i hjemmet, senere hos [[professor]] [[J.C. Pingel]] i [[Odense]], og var først bestemt til [[page]] hos dronning [[Juliane Marie af Braunschweig-Wolfenbüttel|Juliane Marie]]; han kom dog [[1781]] på [[Landkadetakademiet]] som kostkadet, blev [[sekondløjtnant]] [[1788]] og året efter ansat ved [[Danske Livregiment]], forsat samme år til 2. sjællandske bataljon let [[infanteri]], [[premierløjtnant]] [[1792]], [[Kaptajn (militær)|kaptajn]] [[1801]], forsat til [[Kronprinsens Regiment]] [[1803]], [[major]] [[1805]] og året efter stillet [[à la suite]] i armeen. I virkeligheden havde allerede længe i forvejen hans tjeneste i geleddet kun været nominel. [[1791]] var han nemlig blevet udset til at forrette [[adjudant]]tjeneste under eksercertiderne hos den jævnaldrende kronprins [[Frederik 6.|Frederik]], og dennes yndest vandt han ved disse øvelser i den grad, at han fra [[1796]] knyttedes fast til prinsen som virkelig adjudant, 1801 som tjenstgjørende generaladjudant og fra 1803, efter at kronprinsen havde overtaget hele den militære styrelse, med udstrakt myndighed tillige stilledes i spidsen for det såkaldte Generalkommandokontor, senere benævnt Generalstabens Bureau. [[1808]] blev han chef for den nyoprettede Generaladjudantstab, [[oberst]] og [[kammerherre]], [[1809]] [[generalmajor]] og [[Dannebrogordenen|Ridder af Dannebrog]], [[1811]] Dannebrogsmand og Kommandør og [[1814]] Storkors af Dannebrog; [[1822]] fik han ekspektancebrev for sig og ægte mandlige descendenter på det først vakant blivende lensgods i [[hertugdømmet Lauenburg]]; [[1828]] blev han [[generalløjtnant]]. Med de stadig beklædte poster som chef for Generaladjudantstaben og Generalstabens Bureau forbandt han stillingen som [[ordensceremonimester]], [[ordensskatmester]], [[ordensmarskal]] henholdsvis fra [[1826]], [[1828]], [[1832]], som fungerende generalkvartermester fra [[1829]], som chef for [[Den kongelige militære Højskole]] fra [[1830]], indtil han [[1839]] ved Frederik VI's død afskedigedes som [[general]].
Historie Foreninger Organisationer